ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Μαρτίου 1993 σχετικά με ορισμένα μέτρα προστασίας, όσον αφορά τον αφθώδη πυρετό στην Ιταλία και την κατάργηση της απόφασης 93/162/ΕΟΚ

(93/168/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζωντανών ζώων και προϊόντων ενόψει της ολοκλήρωσης της εσωτερικής αγοράς (1), όπως τροποποιήθηκε τελευταία από την οδηγία 92/65/ΕΟΚ (2), και ιδίως το άρθρο 10,

την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους στις ενδοκοινοτικές συναλλαγές ενόψει της ολοκλήρωσης της εσωτερικής αγοράς (3), όπως τροποποιήθηκε τελευταία από την οδηγία 92/67/ΕΟΚ (4), και ιδίως το άρθρο 9,

Εκτιμώντας:

ότι, από τις 28 Φεβρουαρίου 1993, εκδηλώθηκαν εστίες αφθώδους πυρετού σε πολλές περιοχές της Ιταλίας 7 ότι η Επιτροπή διοργάνωσε αποστολές στην Ιταλία για την εξέταση της κατάστασης του αφθώδους πυρετού 7 ότι η Επιτροπή την 17η Μαρτίου έλαβε τα απαραίτητα μέτρα προστασίας 7 ότι μετά από μία λεπτομερή συζήτηση στη Μόνιμη Κτηνιατρική Επιτροπή είναι αναγκαίο να ληφθούν κατάλληλα μέτρα προστασίας και ως εκ τούτου να καταργηθεί η απόφαση 93/162/ΕΟΚ (5) 7 ότι η κατάσταση του αφθώδους πυρετού στην Ιταλία ενδέχεται να θέσει σε κίνδυνο τα ζωικά κεφάλαια άλλων κρατών μελών, και ειδικότερα τις συναλλαγές ζωντανών δίχηλων ζώων και των προϊόντων τους, εκτός από τα κρέατα και προϊόντα με βάση το κρέας τα οποία παρήχθησαν πριν από την ημερομηνία εισόδου της ασθένειας σε περιοχές οι οποίες δεν έχουν θιγεί από την ασθένεια, εκτός από τα προϊόντα με βάση το κρέας που υπόκεινται σε επεξεργασία όπως ορίζεται στο άρθρο 4 παράγραφος 1 της οδηγίας 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (6), όπως τροποποιήθηκε τελευταία από την οδηγία 91/687/ΕΟΚ (7), εκτός από το γάλα και τα γαλακτοκομικά προϊόντα που υπόκεινται στην κατάλληλη θερμική επεξεργασία 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Ιταλία δεν πρέπει να αποστέλλει ζωντανά βοοειδή, αιγοπρόβατα και χοίρους, καθώς και άλλα δίχηλα ζώα και ζωικά προϊόντα των ειδών αυτών, από το έδαφός της στα λοιπά κράτη μέλη. Εντούτοις, η απαγόρευση αυτή δεν εφαρμόζεται σε:

- νωπά κρέατα και προϊόντα με βάση το κρέας που περιέχουν κρέας που προέρχεται από ζώα, τα οποία εσφάγησαν πριν από την 1η Φεβρουαρίου 1993, υπό την προϋπόθεση ότι:

α) τα ζώα δεν προέρχονται από και δεν εσφάγησαν σε μία από τις περιοχές που αναφέρονται στο παράρτημα 7 β) το κρέας ταυτοποιείται ευκρινώς και μεταφέρεται και αποθηκεύεται χωριστά από κρέας το οποίο δεν επιτρέπεται να εισέλθει στο ενδοκοινοτικό εμπόριο,

- προϊόντα με βάση το κρέας, τα οποία υφίστανται επεξεργασία όπως ορίζεται στο άρθρο 4 παράργαφος 1 της οδηγίας 80/215/ΕΟΚ,

- γάλα και γαλακτοκομικά προϊόντα, τα οποία έχουν υποστεί θερμική επεξεργασία σε θερμοκρασία 71,7° C για 15 δευτερόλεπτα.

2. Το πιστοποιητικό υγείας, που προβλέπεται από την οδηγία 64/433/ΕΟΚ του Συμβουλίου της 26ης Ιουνίου 1964 (1) σχετικά με τα προβλήματα υγειονομικού ελέγχου στον τομέα των ενδοκοινοτικών συναλλαγών για τα νωπά κρέατα και συνοδεύει τα νωπά κρέατα που εξάγονται από την Ιταλία, φέρει την ακόλουθη ένδειξη:

«Κρέατα σύμφωνα με την απόφαση της Επιτροπής της 19ης Μαρτίου 1993».

3. Το πιστοποιητικό υγείας που προβλέπεται από την οδηγία 77/99/ΕΟΚ του Συμβουλίου της 21ης Δεκεμβρίου 1976 σχετικά με προβλήματα υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (2) και συνοδεύει τα προϊόντα με βάση τα κρέατα που αναφέρονται στην παράγραφο 1 και εξάγονται από την Ιταλία, φέρει την ακόλουθη ένδειξη:

«Προϊόντα σύμφωνα με την απόφαση της Επιτροπής της 19ης Μαρτίου 1993».

Άρθρο 2

Τα κράτη μέλη θα τροποποιήσουν τα μέτρα που εφαρμόζουν στις συναλλαγές κατά τρόπο ώστε να συμμορφωθούν προς την παρούσα οδηγία. Ενημερώνουν αμέσως την Επιτροπή σχετικά.

Άρθρο 3

Η απόφαση 93/162/ΕΟΚ καταργείται.

Άρθρο 4

Η παρούσα απόφαση εφαρμόζεται μέχρι τις 31 Μαρτίου 1993.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 19 Μαρτίου 1993.

Για την Επιτροπή Renι STEICHEN Μέλος της Επιτροπής